CELEX: 32008R1259
Language: lt
Date: 2008-12-16 00:00:00
Title: 2008 m. gruodžio 16 d. Komisijos reglamentas (EB) Nr. 1259/2008, kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai [ Bleu d'Auvergne (SKVN)]

17.12.2008   
            
            
               LT
            
            
               Europos Sąjungos oficialusis leidinys
            
            
               L 338/5
            
         
      KOMISIJOS REGLAMENTAS (EB) Nr. 1259/2008
   2008 m. gruodžio 16 d.
   kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai [Bleu d'Auvergne (SKVN)]
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 9 straipsnio 2 dalies antrą sakinį,
   kadangi:
   
               (1)
            
            
               Pagal Reglamento (EB) Nr. 510/2006 9 straipsnio 1 dalies pirmą pastraipą ir jo 17 straipsnio 2 dalį Komisija išnagrinėjo Prancūzijos pateiktą saugomos kilmės vietos nuorodos Bleu d'Auvergne, įregistruotos Komisijos reglamentu (EB) Nr. 1107/96 (2), specifikacijos pakeitimų paraišką.
            
         
               (2)
            
            
               Paraiška siekiama iš dalies pakeisti specifikaciją – patikslinti pieno apdorojimo ir priedų naudojimo gaminant Bleu d'Auvergne sūrį sąlygas. Taikant šiuos metodus siekiama užtikrinti, kad būtų išsaugotos svarbiausios SKVN žymimo produkto savybės.
            
         
               (3)
            
            
               Komisija išnagrinėjo šį pakeitimą ir nusprendė, kad jis pagrįstas. Pagal Reglamento (EB) Nr. 510/2006 9 straipsnį pakeitimas nėra esminis; Komisija gali jį patvirtinti netaikydama minėto reglamento 5, 6 ir 7 straipsniuose nurodytos procedūros.
            
         
               (4)
            
            
               Pagal Komisijos reglamento (EB) Nr. 1898/2006 (3) 18 straipsnio 2 dalį ir Reglamento (EB) Nr. 510/2006 17 straipsnio 2 dalį reikia paskelbti pagrindinę produkto specifikacijos informaciją,
            
         PRIĖMĖ ŠĮ REGLAMENTĄ:
   1 straipsnis
   Saugomos kilmės vietos nuorodos Bleu d'Auvergne specifikacija iš dalies keičiama pagal šio reglamento I priedą.
   2 straipsnis
   Pagrindinių specifikacijos duomenų konsoliduota santrauka pateikiama šio reglamento II priede.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. gruodžio 16 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 93, 2006 3 31, p. 12.
   
      (2)  OL L 148, 1996 6 21, p. 1.
   
      (3)  OL L 369, 2006 12 23, p. 1.
   
      I PRIEDAS
      Patvirtinami tokie saugomos vietos kilmės nuorodos Bleu d'Auvergne specifikacijos pakeitimai:
      „Gamybos būdas“
      Specifikacijos 5 punktas, kuriame aprašomas produkto gamybos būdas, papildomas šiomis nuostatomis:
      
         „(…) Pienas fermentuojamas tik naudojant šliužo fermentą.
         Prieš koaguliaciją tirštinti pieną iš dalies pašalinant dalį skystųjų medžiagų draudžiama.
         Be pieno žaliavos, vieninteliai ingredientai, pagalbinės gamybos medžiagos ar gamybos metu leistini pieno priedai yra šliužo fermentas, nekenksmingų bakterijų kultūros, mielės, pelėsiai, kalcio chloridas ir druska.
         (…) Pieno žaliavą, gaminamus produktus, varškę ir šviežią sūrį laikyti minusinėje temperatūroje draudžiama.
         (…) Šviežią ir nokinamą sūrį laikyti modifikuotoje atmosferoje draudžiama.“
      
   
   
      II PRIEDAS
      SANTRAUKA
      
         Tarybos reglamentas (EB) Nr. 510/2006 dėl žemės ūkio produktų ir maisto produktų saugomų geografinių nuorodų ir saugomų kilmės vietos nuorodų
      
      „BLEU D'AUVERGNE“
      
         EB Nr.: FR-PDO-0117-0107/29.3.2006
      
      SKVN (X) SGN ( )
      Šioje santraukoje informacijos tikslais pateikiama pagrindinė produkto specifikacijos informacija.
      1.   Kompetentinga valstybės narės įstaiga
      
                  Pavadinimas
               
               
                  :
               
               
                  Institut National de l’Origine et de la Qualité
               
            
                  Adresas
               
               
                  :
               
               
                  51 rue d’Anjou 75008 Paris
               
            
                  Telefonas
               
               
                  :
               
               
                  + 33 (0) 1 53 89 80 00
               
            
                  Faksas
               
               
                  :
               
               
                  + 33 (0) 1 53 89 80 60
               
            
                  El. paštas
               
               
                  :
               
               
                  info@inao.gouv.fr
               
            2.   Grupė
      
                  Pavadinimas
               
               
                  :
               
               
                  Syndicat Interprofessionnel Régional du Bleu d'Auvergne
               
            
                  Adresas
               
               
                  :
               
               
                  Mairie – 15400 Riom-ès-Montagnes
               
            
                  Telefonas
               
               
                  :
               
               
                  +33 (0) 4 71 78 11 98
               
            
                  Faksas
               
               
                  :
               
               
                  +33 (0) 4 71 78 11 98
               
            
                  El. paštas
               
               
                  :
               
               
                  bleudauvergne@wanadoo.fr
               
            
                  Sudėtis
               
               
                  :
               
               
                  gamintojai ir (arba) perdirbėjai (X) kiti ( )
               
            3.   Produkto rūšis
      
                  1.3 klasė.
               
               
                  Sūriai
               
            4.   Sspecifikacija (Reglamento (EB) Nr. 510/2006 4 straipsnio 2 dalyje pateiktų reikalavimų santrauka)
      
      4.1.   Pavadinimas
      „Bleu d'Auvergne“
      4.2.   Apibūdinimas
      Pelėsinis plokščio cilindro formos sūris iš karvės pieno su pelėsio pluta. Didelių sūrio galvų svoris 2–3 kg, o skersmuo siekia 20 cm. Mažesnės galvos sveria 1 kg, 500 g arba 350 g.
      Ne mažiau kaip 50 % riebumo ir ne mažiau 52 % sausųjų medžiagų.
      4.3.   Vietovė
      Vietovei priklauso šios Centrinio Masyvo komunos:
      
                   
               
               
                  Piui de Domo departamentas: visos komunos
               
            
                   
               
               
                  Kantalio departamentas: visos komunos
               
            
                   
               
               
                  Aukštutinės Luaros departamentas
                  Briudo apylinkė: visos komunos
               
            
                   
               
               
                  Averono departamentas
                  
                     Mur-de-Barrez ir Sainte-Geneviève-sur-Argence kantonai: visos komunos
               
            
                   
               
               
                  Korezo departamentas
                  
                     Argentat, Beaulieu-sur-Dordogne, Bort-les-Orgues, Eygurande, Lapleau, la Roche-Canillac, Mercoeur, Meyssac, Neuvic, Saint-Privat, Ussel-Est et Ussel-Ouest kantonai: visos komunos
               
            
                   
               
               
                  Lo departamentas
                  
                               
                           
                           
                              
                                 Bretenoux, Figeac-Est, Figeac-Ouest, Gramat, Lacapelle-Marival, Latronquière, Martel, Saint-Céré, Sousceyrac ir Vayrac kantonai: visos komunos
                           
                        
                               
                           
                           
                              
                                 Livernon kantonas: Assier, Issepts, Reyrevignes, Saint-Simon ir Sonac komunos.
                           
                        
                               
                           
                           
                              Sujako kantonas: Lacave, Mayrac, Meyronne, Pinsac ir Saint-Sozy komunos
                           
                        
            
                   
               
               
                  Lozero departamentas
                  
                     Aumont-Aubrac, Fournels, Grandieu, Langogne, Le Malzieu, Nasbinals, Saint-Alban-sur-Limagnole, Saint-Amans-la-Lozère ir Saint-Chély-d'Apcher kantonai: visos komunos
               
            4.4.   Kilmės įrodymas
      Kiekvienas pieno gamintojas, perdirbimo ir nokinimo įmonė užpildo tinkamumo deklaraciją, kurią užregistruoja INAO ir pagal kurią ši gali nustatyti visus ūkio subjektus. Visi ūkio subjektai privalo INAO pateikti apskaitos knygas ir kitus pieno bei sūrių kilmei, kokybei ir gamybos sąlygoms patikrinti reikalingus dokumentus.
      Siekiant patikrinti SKVN žymimo produkto savybes, atliekamas analitinis ir organoleptinis tyrimas, skirtas užtikrinti šiam tyrimui pateiktų produktų kokybę ir tipiškumą.
      4.5.   Gamybos metodas
      Pienas turi būti gaunamas, o sūriai gaminami ir brandinami tik nustatytoje geografinėje vietovėje.
      Gamybos procesai liko tokie pat kaip praeityje: varškė nuvarvinama, sudedama į formas, du kartus sūdoma rankomis, naudojant sausą rupią druską. Sūris keletą kartų apverčiamas, vėliau badomas ilgomis adatomis, taip oras patenka į sūrį ir susidaro penicillium glaucum pelėsis. Vėliau sūris brandinamas rūsiuose: didelės sūrio galvos ne trumpiau kaip 4 savaites, o mažos – 2 savaites.
      4.6.   Ryšys
      Šis sūris pradėtas gaminti XIX amžiaus pradžioje Centrinio Masyvo vulkaninėse aukštumose. Garsas apie jį greitai pasiekė ir Paryžių – 1879 m. populiarus dainininkas Francisque’as Bethol’as dainose jį išaukštino. 1975 m. kovo mėnesį Bleu d'Auvergne sūriui suteikta saugomos kilmės vietos nuoroda pagal 1972 m. pateiktą paraišką.
      
         Bleu d'Auvergne sūrio gamybos zona yra unikali dėl vulkaninio ir granitinio dirvožemio, turinčio daug mikroelementų, atšiauraus klimato, dėl kurių išsivystė itin specifinė augmenija. Augmenija prisideda prie specifinių Bleu d’Auvergne savybių, kurios dar labiau sustiprinamos naudojant tam tikras SKVN Bleu d’Auvergne zonoje išvestas pénicillium kultūras. Dėl naudojamų varškės nuvarvinimo ir sūdymo rankomis būdų Bleu d’Auvergne sūris labai smulkiai margas. Kitaip nei kitų mėlynųjų sūrių, margumas sūryje pasiskirstęs tolygiai.
      4.7.   Kontrolės institucija
      
                  Pavadinimas
               
               
                  :
               
               
                  Institut National de l’Origine et de la Qualité (INAO)
               
            
                  Adresas
               
               
                  :
               
               
                  51 rue d'Anjou 75008 PARIS
               
            
                  Telefonas
               
               
                  :
               
               
                  +33 (0) 1 53 89 80 00
               
            
                  Faksas
               
               
                  :
               
               
                  +33 (0) 1 53 89 80 60
               
            
                  El. paštas
               
               
                  :
               
               
                  info@inao.gouv.fr
               
            INAO yra juridinio asmens statusą turinti viešoji administracinė įstaiga, pavaldi Žemės ūkio ministerijai.
      INAO atsako už kilmės nuoroda žymimų produktų gamybos sąlygų kontrolę.
      
                  Pavadinimas
               
               
                  :
               
               
                  Direction Générale de la Concurrence, de la Consommation et de la Répression des Fraudes (DGCCRF)
               
            
                  Adresas
               
               
                  :
               
               
                  59, Boulevard Vincent Auriol 75703 PARIS Cedex 13
               
            
                  Telefonas
               
               
                  :
               
               
                  +33 (0) 1 44 87 17 17
               
            
                  Faksas
               
               
                  :
               
               
                  +33 (0) 1 44 97 30 37
               
            
                  El. paštas
               
               
                  :
               
               
                  info@inao.gouv.fr
               
            DGCCRF yra Ekonomikos, pramonės ir darbo ministerijos tarnyba.
      4.8.   Ženklinimas
      Sūrį būtina supakuoti į aliuminio foliją.
      Privaloma nurodyti SKVN pavadinimą.